ליו (כדורגלן)

מנואל "ליו" קסטייאנו קסטרו (בספרדית: Manuel "Lillo" Castellano Castro; נולד ב-27 במרץ 1989) הוא כדורגלן ספרדי המשחק בעמדת המגן באלקויאנו.

קריירה
ליו נולד בעיר אספה שבקהילה האוטונומית ולנסיה שבספרד, והחל לשחק כדורגל במחלקות הנוער של הקבוצה האזורית, ולנסיה.

הוא החל לשחק בקבוצת המילואים של המועדון בעונת 2006/2007, ובתום העונה ירדה הקבוצה מהליגה השלישית לליגה הרביעית, אך עלתה חזרה בתום עונת 2007/2008.

בעונת 2008/2009 הושאל לריאל מורסיה מהליגה השנייה, ובתום העונה חזר לקבוצת המילואים של ולנסיה וירד איתה שוב מהליגה השלישית לרביעית.

ב-21 במרץ 2010 הוא ערך את הופעתו היחידה בקבוצת הבוגרים של ולנסיה בלה ליגה, כששיחק את המחצית הראשונה בניצחון קבוצתו 2–0 על אלמריה.Valencia 2–0 Almeria; ESPN Soccernet, 21 March 2010

לאחר תום חוזה בולנסיה, במאי 2010, חתם באלצ'ה מהליגה השנייה, אך החוזה בוטל בעקבות טעות של סוכנו.El Elche ficha a Lillo (Elche sign Lillo) ; Info Expres, 27 May 2010 (in Spanish)

חודשיים לאחר מכן חתם באלמריה, גם היא מהליגה השנייה.Lillo, ex del Valencia, ficha por filial (Lillo, formerly with Valencia, signs with reserves); Diario de Almería, 26 August 2010 (in Spanish) הוא שיחק בעיקר בקבוצת המילואים של המועדון מהליגה השלישית, וערך שתי הופעות בלבד בקבוצה הבכירה.

בנובמבר 2012 עבר בהעברה חופשית לאלקויאנו מהליגה השלישית.Alcoyano cierra la plantilla con el fichaje de Manuel Castellano 'Lillo' (Alcoyano close roster with signing of Manuel Castellano 'Lillo'); Diario Información, 9 November 2012 (in Spanish)

ב-18 ביולי 2013 עבר לאייבר, העולה החדשה לליגה השנייה.El Eibar refuerza su zaga con el lateral Lillo, del Alcoyano (Eibar bolster defence with full-back Lillo, from Alcoyano); El Correo, 18 July 2013 (in Spanish) הוא שיחק 26 משחקים בעונת 2013/2014, וסייע לקבוצה לעלות לראשונה בתולדותיה ללה ליגה. ב-11 ביולי 2014 האריך את חוזהו בעונה נוספת.Presentación oficial de Lillo y Jaime Jiménez (Official presentation of Lillo and Jaime Jiménez) ; SD Eibar, 11 July 2014 (in Spanish) ב-31 בדצמבר 2014 האריך המועדון את חוזהו עד ל-2017.

ב-5 ביולי 2016 החליט המועדון לשחרר אותו מהקבוצה, ומספר שעות לאחר מכן הוא חתם בספורטינג חיחון מהלה ליגה על חוזה לשתי עונות. בתום עונת 2016/2017 ירדה הקבוצה לליגה השנייה, וליו שוחרר מהקבוצה.

בספטמבר 2017 עבר בהעברה חופשית לאוססונה מהליגה השנייה. בתום עונת 2018/2019 עלה עם הקבוצה ללה ליגה.

ב-22 בינואר 2020 חתם במכבי חיפה על חוזה עד לתום העונה עם אופציה לעונה נוספת, כשזוהי קבוצתו הראשונה מחוץ לספרד. ב-1 בפברואר ערך את הופעת הבכורה שלו בקבוצה, בהפסד 0–1 להפועל כפר סבא. ב-22 במאי 2020 שוחרר מהקבוצה בשל פציעותיו הרבות.

ב-5 בספטמבר 2020 חתם בנומנסיה מהליגה השלישית בספרד.

קישורים חיצוניים



הערות שוליים

קטגוריה:מגני כדורגל ספרדים
קטגוריה:כדורגלנים ספרדים
קטגוריה:כדורגלני ולנסיה
קטגוריה:כדורגלני ריאל מורסיה
קטגוריה:כדורגלני אלמריה
קטגוריה:כדורגלני אייבר
קטגוריה:כדורגלני ספורטינג חיחון
קטגוריה:כדורגלני אוססונה
קטגוריה:כדורגלני מכבי חיפה
קטגוריה:כדורגלני נומנסיה
קטגוריה:כדורגלנים זרים בישראל
קטגוריה:ספורטאים ספרדים בישראל
קטגוריה:ספרדים שנולדו ב-1989